**Η Μνήμη**

*Παρασκευή 11 Αυγούστου*

Αγαπητό μου ημερολόγιο,

Χθές το βράδυ δεν κοιμήθηκα σαν τις άλλες νύχτες. Ο καιρός στην Μονεβασιά με έκανε να νιώθω ένα αφόρητο συναίσθημα. Τον Άγγελο δίπλα μου τον ένιωθα ανήσυχο κι όμως... Προσποιούμασταν πως όλα ήταν κάλα. Ο καιρός παραμένει μουντός και δεν φαίνεται καμία ηλιοφάνεια στο βάθος. Άρχισα να αναπολώ τις καλές στιγμές με τον Άγγελο... Γράφω εδώ γιατί δεν μπορώ να εκφράσω τις σκέψεις σε κανέναν. Νιώθω πως ο γάμος μας ήταν διπλωματικός, να έχει μια γυναίκα στο πλευρό του χωρίς να τρέφει αληθινά συναισθήματα. Μπορεί να μην είναι αληθινά όλα αυτά αλλά δεν παύουν να ζούν στο μυαλό μου.

*Κυριακή 13 Αυγούστου*

Αγαπητό μου ημερολόγιο,

Πέρασαν 2 μέρες και δεν βρήκα ευκαιρία να γράψω... Είμαι μόνη μου γιατί ο Άγγελος λείπει πολλές ώρες και δεν γυρνάει νωρίς όπως άλλους καιρούς. Έχει γίνει πολύ απόμακρος και η συμπεριφορά του είναι αγνώριστη.

Το ρολόι δείχνει 12 και οι ώρες δεν περνάνε... Δεν έχει γυρίσει ακόμα, θα βγώ να τον ψάξω.

*Κυριακή 20 Αυγούστου*

Πέρασαν 7 μέρες από τότε που βγήκα να ψάξω τον Άγγελο. Έψαξα παντού αλλά δεν τον βρήκα. Όταν ταλαιπωρημένη και κλαμμένη γύρισα σπίτι, βρήκα τον Αλέξανδρο τον κηπουρό μέσα στο σπίτι μου. Ξαφνιασμένη τον ρώτησα τι συνέβη και μου είπε πως φοβήθηκε γιατί με είδε να τρέχω μόνη μου.

Μετά από ώρες ατελείωτης συζήτησης, εντυπωσιάστηκα με την ωριμότητά του και την σύνδεση μεταξύ μας. Παρόλα αυτά ακόμα σκέφτομαι τον Άγγελο ο οποίος δεν έχει επιστρέψει ακόμα.

*Σάββατο 27 Σεπτέμβρη*

Ένα μήνα δεν έχω νέα του... Δίπλα μου είναι ο Αλέξανδρος και με βοηθάει καθημερινά. Νιώθω πως ανάμεσα μας έχει αναπτυχθεί κάτι παραπάνω απο φιλία.

*Δευτέρα 29 Σεπτέμβρη*

Ο Άγγελος ακόμα αγνοείται. Όσο για μένα και τον Αλέξανδρο, ζούμε έναν παθιασμένο έρωτα, ταυτόχρονα έχω τύψεις που αφήνω τον Άγγελο στο παρελθόν μου.

*Σάββατο 29 Οκτώβριου*

Σήμερα το πρωί ξύπνησα με ένα περίεργο συναίσθημα όπως εκείνη την νύχτα που έφυγε ο Άγγελος. Είμαι σχεδόν βέβαιη πως κάτι θα συμβεί.

Η ζωή ανατρέπεται πολύ γρήγορα μερικές φορές και εμείς αναγκαζόμαστε να την ακολουθούμε… Σταμάτησα να γράφω όταν το κουδούνι της πόρτας χτύπησε και έπρεπε να ανοίξω.. όμως αυτό που είδα δεν μπορούσα να το συνειδητοποιήσω. Ήταν ο Άγγελος χτυπημένος και γεμάτος αίματα. Κατευθείαν το μυαλό μου βομβαρδίστηκε με χιλιάδες σκέψεις και συναισθήματα: πού ήταν δύο μήνες τώρα, τι του συνέβη;… δεν καταλαβαίνω.. Τον έβαλα να καθίσει όμως φαίνονταν πως πέθαινε απ’ το πόνο. Η καρδιά μου σπαραζε. Του ζήτησα εξηγήσεις παρόλο που πονούσε φρικτά.Μου τα είπε όλα, τις παράνομες δουλειές που έκανε, τις ουσίες και την διακίνηση όπλων. Δεν τον πίστεψα του φώναξα πως είναι τρελός και ότι όλα αυτά τα λέει εξαιτίας του χτυπήματος. Δεν πίστεψα πως όλα ήταν ένα ψέμα, η ζωή μου ήταν ένα ψέμα. Τώρα όμως που είμαι πιο ψύχραιμη συνειδητοποιώ πως η απουσία του, τα υπερβολικά χρήματα που έβγαζε.. έτσι εξηγούνται όλα. Του είπα όμως και εγώ πολλά πράγματα..Του είπα για μένα και τον Αλέξανδρο του είπα πως τον αγαπώ και θέλω να μείνω μαζί του πως πρέπει να μου δώσει την ευκαιρία να γίνω ευτυχισμένη και όχι να με κρατάει, αφού δεν με αγαπά.Οι φωνές του όμως και η συμπεριφορά του δεν με εξέπληξαν για άλλη μια φορά. Ούρλιαζε και έλεγε ότι είμαι μόνο δική του και ότι κανένας δεν έχει δικαίωμα στο σώμα μου και στη ζωή μου … Ο γελοίος έφυγε έτσι και απαιτούσε να μείνω μαζί του μετά απ’ όλα αυτά… Πρέπει να βρω τον Αλέξανδρο πρέπει να φύγω…

*Κυριακή* 30 Οκτωβρίου

Από εχθές ψάχνω τον Αλέξανδρο μα δεν είναι πουθενά, δεν ξέρω τι συνέβη. Μου είναι αδιανόητο να πιστέψω πως με άφησε έτσι. Κάποια λογική εξήγηση θα υπάρχει σίγουρα.. Δεν μπορεί…. Όσον αφορά τον Άγγελο κάνει πια πως δεν υπάρχω, ενώ παράλληλα μου υπενθυμίζει πως θα το μετανιώσω αν επιλέξω να φύγω.

*Κυριακή 30 Νοεμβρίου*

Ένας μήνας πέρασε και δεν ξέρω πού είναι ο Αλέξανδρος, ακόμα δεν μπορώ να πιστέψω πως έφυγε και με άφησε εδώ μόνη μου με έναν άνθρωπο που με εκμεταλλεύεται..Τον αγάπησα αυτόν τον άντρα και με πρόδωσε και αυτός τίποτα και δεν μου δίνει κουράγιο και νόημα για αυτή την ζωή. Είναι όλα μονότονα και ξένα. Το μόνο που μου έχει απομείνει πλέον είναι η ματωμένη μνήμη μου να μου θυμίζει όλα όσα έχω περάσει.